
ส่วนราชการ  สำนักงานปลัดองค์การบริหารส่วนตำบลศรีสุขสำราญ (งานนโยบายและแผน) 
  
ที่  ขก ๘๖๙๐๑/๒๕๖๓			  	 วันที่   ๑  ธันวาคม ๒๕๖๓    
    
เรื่อง  ขอเสนอรายงานผลการติดตามและประเมินผลแผนพัฒนาท้องถิ่น (พ.ศ.๒๕๖๑-๒๕๖๕) 
        ประจำปี พ.ศ.๒๕๖๕

เรียน   นายกองค์การบริหารส่วนตำบลศรีสุขสำราญ

	๑.  เรื่องเดิม/ระเบียบ หนังสือ ข้อสั่งการที่เกี่ยวข้อง
	ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ และที่แก้ไขเพิ่มเติม ฉบับที่ ๓ พ.ศ.๒๕๖๑  เรื่อง  การติดตามและประเมินผลแผนพัฒนาขององค์กรปกครองส่วนท้องถิ่น ข้อ ๒๘(๓)   ผู้บริหารท้องถิ่นเสนอผลการติดตามและประเมินผลต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวัน    นับแต่วันที่ผู้บริหารท้องถิ่นเสนอผลการติดตามประเมินผลดังกล่าว และต้องปิดประกาศโดยเปิดเผยไม่น้อยกว่าสามสิบวัน โดยอย่างน้อยปีละหนึ่งครั้งภายในเดือนธันวาคมของทุกปี

	๒.  ข้อเท็จจริง
		บัดนี้ คณะกรรมการติดตามและประเมินผลแผนพัฒนาขององค์การบริหารส่วนตำบลศรีสุขสำราญได้จัดประชุมการติดตามและประเมินผลแผนพัฒนาท้องถิ่น เมื่อวันที่ ๑๓  เดือนตุลาคม พ.ศ.๒๕๖๓ ที่ประชุม คณะกรรมการฯ ได้จัดทำร่างข้อกำหนดขอบข่ายรายละเอียดของงาน แบบช่วยกำกับการจัดทำแผนฯ และสรุปผลการดำเนินงาน เพื่อเสนอรายงานการติดตามและประเมินผลแผนพัฒนาท้องถิ่น (พ.ศ.๒๕๖๑-๒๕๖๕) ต่อผู้บริหารท้องถิ่น และคณะกรรมการพัฒนาองค์การบริหารส่วนตำบลศรีสุขสำราญ ทราบรายละเอียดตามขั้นตอนต่อไป 

	











   ตารางที่แสดงบัญชีโครงการที่ดำเนินการ ประจำปีงบประมาณ พ.ศ.๒๕๖๓

	ยุทธศาสตร์
	
	ผลการดำเนินงาน
	

	
	จำนวนโครงการ
	ร้อยละ

	งบประมาณที่เบิกจ่าย
	ร้อยละ

	๑. ยุทธศาสตร์ด้านการพัฒนาคน สังคมที่มีคุณภาพ
	๒๕

	๑๗.๔๘
	๘,๐๑๔,๑๐๒

	๒๖.๓๒

	๒.ยุทธศาสตร์ด้านแก้ไขปัญหาความยากจน
	๑๕

	๕๐
	๔๑,๐๐๐
	๕๐

	๓. ยุทธศาสตร์ด้านการพัฒนาเมืองและชุมชนน่าอยู่
	๑๐

	๑๐๐
	       ๑,๐๒๑,๐๐๐

	๑๐๐

	๔. ยุทธศาสตร์ด้านการพัฒนาเศรษฐกิจชุมชน การค้า การลงทุน
	๘

	๑๐๐
	       ๗๐,๐๐๐

	๑๐๐

	๕.ยุทธศาสตร์ด้านการจัดการทรัพยากรธรรมชาติ สิ่งแวดล้อมและการท่องเที่ยว
	๘
	๐
	๐

	๐

	๖.ยุทธศาสตร์ด้านการพัฒนาระบบบริหารจัดการที่ดี
	๗๗

	๕๓.๘๔
	   ๒๑,๓๐๐,๑๐๐

	๖๙.๙๖

	รวมทั้งหมด
	๑๔๓
	
	๓๐,๔๔๖,๒๐๒
	


	๔.  ข้อเสนอเพื่อพิจารณา
		เห็นสมควรพิจารณาเสนอคณะกรรมการพัฒนาองค์การบริหารส่วนตำบลศรีสุขสำราญ และรายงานให้สภาท้องถิ่นฯ รับทราบผลการติดตามและประเมินผลแผนพัฒนาขององค์การบริหารส่วนตำบลศรีสุขสำราญ และประกาศให้ประชาชนในท้องถิ่นทราบโดยทั่วกัน อย่างน้อยปีละหนึ่งครั้ง ภายในเดือนธันวาคมของปีงบประมาณ พ.ศ.๒๕๖๓

		จึงเรียนมาเพื่อโปรดพิจารณา
							
							 (นายสุริยะอรุณ  รักษาเคน)
					               นักวิเคราะห์นโยบายละแผนชำนาญการ 
ความเห็นหัวหน้าสำนักปลัด อบต.
……………………………………………………………………………………………………………………………………………………………………………………………………………………………………………………………………………….………………………………….

              (นางวิภาพร  ปักกกะทานัง)
                หัวหน้าสำนักปลัด อบต.  

-๓-



ความเห็น รองปลัด อบต.
……………………………………………………………………………………………………………………………………………………………………………………………………………………………………………………………………………….………………………………….

    (นายสาธิต มหาหิงค์)
    รองปลัดองค์การบริหารส่วนตำบลศรีสุขสำราญ              


  ข้อสั่งการ  นายก อบต.......................................................................................................................................................................................................................................................................................................................................................
             			

      (นายสาธิต  มหาหิงค์)
รองนายกองค์การบริหารส่วนตำบลรักษาราชการแทน
   ปลัดองค์การบริหารส่วนตำบลปฏิบัติหน้าที่
     						   นายกองค์การบริหารส่วนตำบลศรีสุขสำราญ

ประกาศองค์การบริหารส่วนตำบลศรีสุขสำราญ
เรื่อง  รายงานการติดตามและประเมินผลแผนพัฒนา ประจำปีงบประมาณ พ.ศ. ๒๕๖๓
…………………………………….
ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น ฉบับที่ ๓ พ.ศ.๒๕๖๑ หมวด  ๖ ข้อ ๒๘ การติดตามและประเมินผลแผนพัฒนาต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนทราบในที่เปิดเผยภายในสิบห้าวันนับแต่วันรายงานผล   และเสนอความเห็นดังกล่าว และต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้ง ภายในเดือนธันวาคมของทุกปี
		องค์การบริหารส่วนตำบลศรีสุขสำราญ ได้ดำเนินการรายงานการติดตามและประเมินผลแผนพัฒนาท้องถิ่น ประจำปี ๒๕๖๓ ตามรายงานและความคิดเห็นของคณะกรรมการติดตามและประเมินผลแผนพัฒนาองค์การบริหารส่วนตำบลศรีสุขสำราญเสร็จเรียบร้อยแล้ว 
		เพื่อให้รายงานผลการติดตามและประเมินผลการติดตามและประเมินผลแผนพัฒนาท้องถิ่น ประจำปีงบประมาณ พ.ศ.๒๕๖๓ รอบเดือนธันวาคมเสร็จสิ้นตามระเบียบฯ ขั้นตอน      จึงออกประกาศรายงานการติดตามและประเมินผลแผนพัฒนาให้ประชาชนทราบโดยทั่วกัน
		ประกาศ  ณ วันที่   ๒๔  เดือนธันวาคม  พ.ศ.  ๒๕๖๓

				
				                  (นายสาธิต  มหาหิงค์)
				รองปลัดองค์การบริหารส่วนตำบลรักษาราชการแทน
				      ปลัดองค์การบริหารส่วนตำบลปฏิบัติหน้าที่
			                นายกองค์การบริหารส่วนตำบลศรีสุขสำราญ
  



 ส่วนที่ ๑
บทนำ
---------------------------------------------------------------------------------------------------------------------------
๑. ความสำคัญของการติดตามและประเมินผล
การติดตาม (Monitoring)และการประเมิน (Evaluation) เป็นกระบวนการที่แตกต่างมี
จุดมุ่งหมายไม่เหมือนกัน แต่กระบวนการทั้งสองมีความเกี่ยวข้องสัมพันธ์กัน และเมื่อนำแนวคิดและหลักการติดตามและประเมินผล (Monitoring and Evaluation) มาประสานใช้ด้วยกันอย่างเหมาะสม จะช่วยให้ผู้บริหารท้องถิ่น พนักงานส่วนตำบล พนักงานจ้าง สมาชิกสภาท้องถิ่น (อื่นๆ ถ้ามี) สามารถกำกับดูแล ทบทวน และพัฒนางาน พัฒนาท้องถิ่นตามแบบแผน โครงการได้อย่างมีประสิทธิภาพและประสิทธิผล การติดตามและประเมินผลแผนพัฒนาท้องถิ่นขององค์กรปกครองส่วนท้องถิ่น จึงเป็นการติดตามผลที่ให้ความสำคัญ ดังนี้
๑. ผลการปฏิบัติงานของผู้รับผิดชอบแต่ละแผนงาน โครงการเพื่อการพัฒนาองค์กรปกครอง
ส่วนท้องถิ่นหรือกิจกรรมต่าง ๆ ที่ดำเนินการหรือไม่ได้ดำเนินการตามแผนพัฒนาท้องถิ่นที่ได้กำหนดไว้หรือไม่ รวมทั้งงบประมาณในการดำเนินงาน
๒. ผลการใช้ปัจจัยหรือทรัพยากรต่าง ๆ ในการพัฒนาองค์กรปกครองส่วนท้องถิ่นตรวจสอบ
ดูว่าแผนงาน โครงการเพื่อการพัฒนาได้รับปัจจัยหรือทรัพยากรทั้งด้านปริมาณ และคุณภาพตามระยะเวลาที่กำหนดไว้หรือไม่อย่างไร
๓. ผลการดำเนินงาน ตรวจสอบดูว่าได้ผลตรงตามเป้าหมายที่กำหนดไว้หรือไม่เพียงใด มี
ปัญหา อุปสรรคอะไรบ้าง ทั้งในด้านการจัดทำแผนพัฒนาท้องถิ่น การดำเนินการตามแผนงานและโครงการเพื่อพัฒนาท้องถิ่น และขั้นตอนต่าง ๆ ในการดำเนินการตามโครงการเพื่อการพัฒนาท้องถิ่น
๔. ความสำคัญของการติดตามและประเมินแผนเป็นเครื่องมือสำคัญในการทดสอบผลการ
ดำเนินงานตามภารกิจขององค์กรปกครองส่วนท้องถิ่นว่าดำเนินการได้ตามเป้าหมายที่กำหนดไว้หรือไม่ ทำให้ทราบและกำหนดทิศทางการพัฒนาได้อย่างเป็นรูปธรรมและเกิดความชัดเจนที่จะทำให้ทราบถึงจุดแข็ง (strengths) จุดอ่อน (weaknesses) โอกาส (opportunities) ปัญหาหรืออุปสรรค (threats) ของแผนพัฒนาท้องถิ่น (พ.ศ. ๒๕๖๑-๒๕๖๕) และแก้ไขเพิ่มเติม โครงการ กิจกรรมต่าง ๆ ซึ่งอาจเกิดจากผู้บริหารท้องถิ่น สมาชิกสภาท้องถิ่น ปลัด/รองปลัดองค์กรปกครองส่วนท้องถิ่น ผู้บริหารระดับหัวหน้าสำนัก/ผู้อำนวยการกอง บุคลากรขององค์กรปกครองส่วนท้องถิ่น สภาพพื้นที่และผู้มีส่วนเกี่ยวข้องเพื่อนำไปสู่การปรับปรุงแผนงาน โครงการพัฒนาให้เกิดความสอดคล้องกับสภาพพื้นแวดล้อมในสังคมภายใต้ความต้องการและความพึงพอใจของประชาชน
บทสรุปของความสำคัญก็คือ ในการไปสู่การวางแผนการพัฒนาในปีต่อ ๆ ไปเพื่อให้เกิดผลสัมฤทธิ์เชิงคุณค่าในกิจการสาธารณะมากที่สุดและเมื่อพบจุดแข็งก็ต้องเร่งรีบดำเนินการและจะต้องมีความสุขุมรอบคอบในการดำเนินการขยายโครงการ งานต่าง ๆ ที่เป็นจุดแข็งและพึงรอโอกาสในการเสริมสร้างให้เกิดจุดแข็งนี้ และเมื่อพบปัญหาและอุปสรรคก็จะต้องตั้งรับให้มั่น รอโอกาสที่จะดำเนินการและตั้งมั่นอย่างสุขุมรอบคอบพยายามถดถอยสิ่งที่เป็นปัญหาและอุปสรรค เมื่อพบจุดอ่อนต้องหยุดและถดถอยปัญหาลงให้ได้ ดำเนินการปรับปรุงให้ดีขึ้นตั้งรับให้มั่นเพื่อรอโอกาสและสุดท้ายเมื่อมีโอกาสก็จะต้องใช้พันธมิตรและผู้มีส่วนได้เสียในองค์กรปกครองส่วนท้องถิ่นให้เกิดประโยชน์ เพื่อดำเนินการขยายแผน โครงการ งานต่าง ๆ พร้อมการปรับปรุงและเร่งรีบดำเนินการ สิ่งเหล่านี้จะถูกค้นพบเพื่อให้เกิดการพัฒนาองค์กรปกครองส่วนท้องถิ่น โดยการติดตามและประเมินผล ซึ่งส่งผลให้เกิดกระบวนการพัฒนาอย่างเข้มแข็งและมีความยั่งยืน เป็นไปตามเป้าประสงค์ที่ตั้งไว้อย่างดียิ่ง

๒. วัตถุประสงค์ของการติดตามและประเมินผล
		การติดตามและประเมินผลแผนพัฒนาท้องถิ่นมุ่งค้นหาแผนงาน โครงการที่ได้ดำเนินการไปแล้วว่าสิ่งใดควรดำเนินการต่อไปตามวัตถุประสงค์ของแผนงาน โครงงาน หรือศึกษาระหว่างดำเนินการตามโครงการเพื่อพัฒนาท้องถิ่นนั้นว่ามีปัญหาใดควรปรับปรุงเพื่อการบรรลุเป้าหมาย ติดตามและประเมินแผนงานโครงการเพื่อการพัฒนาท้องถิ่นที่ไม่ได้ดำเนินการเป็นเพราะเหตุใด เกิดปัญหาจากเรื่องใด จึงได้กำหนดเป็นวัตถุประสงค์ได้ดังนี้
		๑. เพื่อเป็นเครื่องมือในการบริหารราชการท้องถิ่นขององค์กรปกครองส่วนท้องถิ่น ซึ่งจะช่วยตอบสนองภารกิจตามอำนาจหน้าที่ของหน่วยงาน รวมทั้งปรับปรุงการปฏิบัติงานให้ดีขึ้น มีประสิทธิภาพและประสิทธิผล
		๒. เพื่อให้ทราบความก้าวหน้าการดำเนินงานตามระยะเวลาและเป้าหมายที่กำหนดไว้ สภาพผลการดำเนินงาน ตลอดจนปัญหา อุปสรรคในการพัฒนาท้องถิ่นตามภารกิจที่ได้กำหนดไว้
		๓. เพื่อเป็นข้อมูลสำหรับเร่งรัด ปรับปรุง แก้ไขข้อบกพร่องของการดำเนินงาน โครงการ การยกเลิกโครงการที่ไม่เหมาะสมหรือหมดความจำเป็นขององค์กรปกครองส่วนท้องถิ่น
		๔. เพื่อทราบถึงสถานภาพการบริหารการใช้จ่ายงบประมาณขององค์กรปกครองส่วนท้องถิ่น
		๕. เพื่อสร้างความรับผิดชอบของผู้บริหารท้องถิ่น ปลัด/รองปลัด ผู้บริหารระดับสำนัก/กองทุกระดับขององค์กรปกครองส่วนท้องถิ่นที่จะต้องผลักดันให้การดำเนินการตามแผนงาน โครงการต่าง ๆ เป็นไปอย่างมีประสิทธิภาพ บรรลุวัตถุประสงค์กับให้เกิดประโยชน์กับผู้มีส่วนได้เสีย ผู้มีส่วนเกี่ยวข้อง ประชาชนหรือสังคมส่วนรวมมากที่สุด
		๖. เพื่อติดตามและประเมินผลการดำเนินงานตามตัวชี้วัดร้อยละความสำเร็จของการปฏิบัติงานตามแผนงาน/โครงการของสำนัก/กอง/ฝ่ายต่าง ๆ ในปีงบประมาณ

๓. ขั้นตอนการติดตามและประเมินผล
		ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และแก้ไขเพิ่มเติม (ฉบับที่ ๓) พ.ศ. ๒๕๖๑ ข้อ ๒๙ กำหนดว่า คณะกรรมการติดตามและประเมินผลแผนพัฒนาท้องถิ่น มีอำนาจหน้าที่ ดังนี้ (๑) กำหนดแนวทาง วิธีการในการติดตามและประเมินผลแผนพัฒนา (๒) ดำเนินการติดตามและประเมินผลแผนพัฒนา (๓) รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าว และต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี(๔) แต่งตั้งคณะอนุกรรมการหรือคณะทำงานเพื่อช่วยปฏิบัติงานตามที่เห็นสมควร

๓.๑ การดำเนินการติดตามและประเมินผล
คณะกรรมการติดตามและประเมินผลแผนพัฒนาท้องถิ่น มีจำนวน ๑๑ คน ประกอบด้วย
๑) สมาชิกสภาท้องถิ่นที่สภาท้องถิ่นคัดเลือก จำนวน ๓ คน
๒) ผู้แทนประชาคมท้องถิ่นที่ประชาคมท้องถิ่นคัดเลือก จำนวน ๒ คน 
๓) ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือก จำนวน ๒ คน
๔) หัวหน้าส่วนการบริหารที่คัดเลือกกันเอง จำนวน ๒ คน และผู้ทรงคุณวุฒิที่ผู้บริหาร
ท้องถิ่นคัดเลือก จำนวน ๒ คน
คณะกรรมการติดตามและประเมินผลแผนพัฒนาท้องถิ่นขององค์กรปกครองส่วนท้องถิ่น 
ต้องดำเนินการให้การติดตามและประเมินผลแผนพัฒนาท้องถิ่นบรรลุวัตถุประสงค์ตามแผนพัฒนาท้องถิ่น ดังนี้
๑. ประชุมเพื่อกำหนดกรอบแนวทาง และวิธีการติดตามและประเมินผลแผนพัฒนา
ท้องถิ่น โดยการกำหนดกรอบ แนวทาง วิธีการ และห้วงเวลาให้เหมาะสมกับองค์กรปกครองส่วนท้องถิ่น
          ๒. ดำเนินการติดตามและประเมินพัฒนาท้องถิ่นตามกรอบ แนวทาง วิธีการ และห้วงเวลาที่
กำหนด โดยสามารถติดตามและประเมินผลได้ตลอดระยะเวลา
          ๓. รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อ
ผู้บริหารท้องถิ่น เพื่อดำเนินการต่อไป
๓.๒ การกำหนดแนวทางและวิธีการ
คณะกรรมการติดตามและประเมินผลแผนพัฒนาท้องถิ่นขององค์กรปกครองส่วนท้องถิ่น ได้
กำหนดการแบ่งขั้นตอนเพื่อเป็นการกำหนดวิธีการสำหรับการติดตามและประเมินผลแผนพัฒนาขององค์กรปกครองส่วนท้องถิ่น ดังนี้
   	๑.) การกำหนดวัตถุประสงค์และขอบเขตการติดตามและประเมินผล การติดตาม
ยุทธศาสตร์และโครงการเพื่อการพัฒนาท้องถิ่น จะเริ่มดำเนินการศึกษาและรวบรวมข้อมูลของโครงการที่จะติดตามว่ามีวัตถุประสงค์หลักอะไร มีการกำหนดการติดตามและประเมินผลไว้หรือไม่ (ซึ่งดูได้จากการกำหนดตัวชี้วัด : KPI) ถ้ากำหนดไว้แล้วมีความชัดเจนเพียงใด ใครเป็นผู้รับผิดชอบ ใครเป็นผู้ใช้ผลการติดตาม เป็นต้น จากนั้นศึกษาว่าผู้ใช้ผล การนำผลไปใช้ให้เกิดประโยชน์อย่างไร เมื่อใด ข้อมูลหลัก ๆ ที่ต้องการคืออะไร ต้องการให้รายงานผลอย่างไร มีข้อเสนอแนะในการติดตามผลอย่างไร ซึ่งการศึกษาดังกล่าวอาจใช้วิธีสัมภาษณ์และ/หรือสังเกตแล้วนำผลที่ได้มากำหนดเป็นวัตถุประสงค์และขอบเขตในการติดตาม
๒.) วางแผนติดตามและประเมินผล จะนำวัตถุประสงค์และขอบเขตในการติดตามงาน
จากข้อ ๒.๑ มาวิเคราะห์ แล้วเขียนรายละเอียด ซึ่งประกอบด้วยประเด็นหลัก ๆ คือ วัตถุประสงค์การติดตามแหล่งข้อมูล เวลาที่เก็บข้อมูล วิธีการเก็บรวบรวมข้อมูล และวิธีการวิเคราะห์ข้อมูล จากนั้นสร้างเครื่องมือ ซึ่งส่วนใหญ่จะเป็นแบบสัมภาษณ์หรือแบบสอบถาม กำหนดการทดลองและปรับปรุงเครื่องมือ
๓.) ดำเนินการหรือปฏิบัติตามแผนพัฒนาท้องถิ่น เป็นการดำเนินการตามวัตถุประสงค์และ
ขั้นตอนที่ได้กำหนดไว้ ซึ่งสิ่งสำคัญที่ต้องการในชั้นนี้ คือ ข้อมูลจากแหล่งต่างๆ ดังนั้น แม้จะวางแผนพัฒนาท้องถิ่นไว้ดีและได้ข้อมูลที่มีคุณภาพเพียงใดก็ตาม แต่ถ้าในเชิงปริมาณได้น้อยก็ต้องติดตามเพิ่มจนกว่าจะได้ครบขั้นต่ำตามที่กำหนดไว้ตามแผนพัฒนาท้องถิ่น
๔.) การวิเคราะห์ข้อมูล เป็นการวิเคราะห์ตามวัตถุประสงค์ของการติดตามที่กำหนดไว้ แต่
ละโครงการตามตัวชี้วัดที่กำหนดไว้ โดยอาจใช้วิธีการทางสถิติพื้นฐาน เช่น การแจงนับ ค่าร้อยละ ค่าเฉลี่ย ค่าเบี่ยงเบนมาตรฐาน จำนวน เป็นต้น หรืออาจใช้การวิเคราะห์แบบ Matrix การพรรณนาเปรียบเทียบ การ
เขียน Flow Chart การแสดงแผนภูมิแกนท์ (Gantt Chart)หรืออาจใช้หลาย ๆ วิธีประกอบกันตามความเหมาะสมของพื้นที่องค์กรปกครองส่วนท้องถิ่น
๕.) รายงานตามแบบแผนพัฒนาท้องถิ่นเป็นการรายงานให้ผู้เกี่ยวข้องทราบ โดยรายงาน
ตามแบบที่กำหนดไว้ตามแผนพัฒนาท้องถิ่น ทั้งนี้ การรายงานผลการติดตามแผนงาน โครงการหนึ่ง ๆ อาจมีหลายลักษณะก็ได้ตามความเหมาะสมขององค์กรปกครองส่วนท้องถิ่น ในการรายงานผลการติดตามโครงการอาจเขียนเป็นรายงานเชิงเทคนิคซึ่งประกอบด้วยก็ได้ ความเป็นมาของโครงการที่จะติดตามโดยสรุปวัตถุประสงค์และประโยชน์ที่คาดว่าจะได้รับจากการติดตาม ซึ่งจะปรากฏในส่วนที่ ๒ และส่วนที่ ๓
๖.) รายงานผล คณะกรรมการติดตามและประเมินผลแผนพัฒนาท้องถิ่น รายงานผล
และเสนอความเห็นซึ่งได้จากการติดตามและประเมินผลแผนพัฒนาขององค์กรปกครองส่วนท้องถิ่นต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่นและคณะกรรมการพัฒนาท้องถิ่นขององค์กรปกครองส่วนท้องถิ่นโดยอย่างน้อยปีละครั้งภายในเดือนธันวาคมของทุกปี
๗.) การวินิจฉัยสั่งการ การนำเสนอเพื่อให้เกิดการเปลี่ยนแปลง ปรับปรุง แก้ไขที่ดี 
หลังจากคณะกรรมการติดตามและประเมินผลแผนพัฒนาขององค์กรปกครองส่วนท้องถิ่นหรือผู้เกี่ยวข้องหรือผู้มีอำนาจในสำนัก กอง ฝ่ายต่าง ๆ ได้รับรายงานสรุปแล้ววินิจฉัย/สั่งการ เพื่อแก้ไขปัญหาที่ได้จากรายงานสรุป ซึ่งอาจกระทำโดยตรงหรือเสนอรายงานตามสายบังคับบัญชาก็ได้ตามความเหมาะสมต่อผู้บริหารท้องถิ่น
๓.๓ การรายงานผล
คณะกรรมการติดตามและประเมินผลแผนพัฒนาขององค์กรปกครองส่วนท้องถิ่นมี
อำนาจหน้าที่ในการรายงานผลและเสนอความเห็น ซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่นและคณะกรรมการพัฒนาขององค์กรปกครองส่วนท้องถิ่น โดยอย่างน้อยปีละครั้งภายในเดือนธันวาคมของทุกปี

๔. เครื่องมือการติดตามและประเมินผล
		เครื่องมือการติดตามและประเมินผลแผนพัฒนาท้องถิ่น (Monitoring and evaluation tools for local development plans) เป็นสิ่งของ วัสดุ อุปกรณ์หรือเทคนิควิธีการที่คณะกรรมการติดตามและประเมินผลแผนพัฒนาองค์กรปกครองส่วนท้องถิ่นใช้ในการเก็บข้อมูลการติดตามผล รวมทั้งโดยการพิจารณาเลือกใช้เครื่องมือและเทคนิควิธีการที่คณะกรรมการติดตามและประเมินผลแผนพัฒนาท้องถิ่นได้คิดสร้างไว้เพื่อใช้ในการติดตามและประเมินผล เช่น แบบสอบถามวัดทัศนคติ มาตราส่วนประมาณค่า และวิธีการ เป็นต้น และหรือโดยการสร้างเครื่องมือการติดตามและประเมินผลแผนพัฒนาท้องถิ่น ได้แก่ แบบสอบถาม (Questionnaires) แบบสัมภาษณ์ (Interview) และแบบสังเกตการณ์ (Observetion) เป็นต้น โดยอาศัยสภาพพื้นที่ทั่วไป อำนาจหน้าที่ ภารกิจขององค์กรปกครองส่วนท้องถิ่นรวมถึงผู้มีส่วนได้เสียในท้องถิ่นรวมทั้งเกณฑ์มาตรฐาน แบบต่าง ๆ ที่ได้กำหนดขึ้นหรือการนำไปทดลองใช้เพื่อปรับปรุงแก้ไขแล้ว จึงนำเครื่องมือการติดตามและประเมินผลแผนพัฒนาท้องถิ่นไปใช้ในการปฏิบัติงานจริงหรือภาคสนาม ดำเนินการสำรวจและเก็บข้อมูล วิเคราะห์ข้อมูลสรุปข้อมูลที่เป็นจริงต่อไป







		กรอบและแนวทางในการติดตามและประเมินผล
		คณะกรรมการติดตามและประเมินผลแผนพัฒนาท้องถิ่นขององค์กรปกครองส่วนท้องถิ่นกำหนดกรอบและแนวทางในการติดตามและประเมินผล ดังนี้
		๑.๑ กำหนดกรอบเวลา (Time and Time Frame) โดยกำหนดกรอบระยะเวลา ดังนี้
		๑) ประชุมคณะกรรมการติดตามและประเมินผลแผนพัฒนาท้องถิ่นขององค์กรปกครองส่วนท้องถิ่น
		๒) สรุปผลการติดตามและประเมินผล
		๓) รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่นอย่างน้อยปีละ ๑ ครั้งภายในเดือนธันวาคมของทุกปี
		๑.๒ ความสอดคล้อง (Relevance) เป็นความสอดคล้องของยุทธศาสตร์ แผนงาน โครงการ(หรือผลผลิต) ที่ได้กำหนดขึ้นมีความสอดคล้องและนำไปกำหนดเป็นวิสัยทัศน์ขององค์กรปกครองส่วนท้องถิ่น
		๑.๓ ความเพียงพอ (Adequacy) กำหนดทรัพยากรสำหรับการดำเนินการติดตามและประเมินผลประกอบด้วยคน เงิน วัสดุ อุปกรณ์ เครื่องมือในการปฏิบัติงานตามศักยภาพโดยนำเครื่องมือที่มีอยู่จริงในองค์กรปกครองส่วนท้องถิ่นมาปฏิบัติงาน
		๑.๔ ความก้าวหน้า (Progress) กรอบของความก้าวหน้าแผนงาน โครงการต่าง ๆ จะวัดจากรายการที่เป็นโครงการในรอบ ๕ ปี วัดได้จากช่องปีงบประมาณและที่ผ่านมา โครงการที่ต่อเนื่องจากปีงบประมาณที่ผ่านมา
		๑.๕ ประสิทธิภาพ (Efficiency) เป็นการติดตามและประเมินผลความสัมพันธ์กันระหว่างผลผลิตหรือผลที่ได้รับจริงกับทรัพยากรที่ถูกใช้ไปในการพัฒนาท้องถิ่นขององค์กรปกครองส่วนท้องถิ่น ซึ่งสามารถวัดได้ในเชิงปริมาณ ขนาด ความจุ พื้นที่ จำนวน ระยะเวลา เป็นต้น
		๑.๖ ประสิทธิผล (Effectiveness) เป็นผลที่ได้จากประสิทธิภาพทำให้เกิดผลลัพธ์และผลผลิต (Outcome and Output) ซึ่งสามารถวัดได้ในเชิงปริมาณและเชิงคุณภาพหรือวัดได้เฉพาะเชิงคุณภาพ ซึ่งวัดเป็นความพึงพอใจหรือสิ่งที่ประชาชนชื่นชอบหรือการมีความสุข เป็นต้น
		กำหนดแนวทางการวิเคราะห์สภาพแวดล้อมการติดตามและประเมินผลมีความจำเป็นที่จะต้องวิเคราะห์สิ่งแวดล้อมขององค์กรปกครองส่วนท้องถิ่นทั้งในระดับหมู่บ้านและระดับตำบล และอาจรวมถึงอำเภอ และจังหวัดด้วย เพราะว่ามีความสัมพันธ์และปฏิสัมพันธ์กันในเชิงการพัฒนาท้องถิ่นแบบองค์รวมของจังหวัดเดียวกัน
			ระเบียบ วิธีในการติดตามและประเมินผล
		คณะกรรมการติดตามและประเมินผลตอบแผนพัฒนาท้องถิ่นขององค์กรปกครองส่วนท้องถิ่นกำหนดระเบียบ วิธีในการติดตามและประเมินผล ดังนี้	
		๒.๑ ระเบียบในการติดตามและประเมินผลแผนพัฒนา ระเบียบวิธีในการติดตามและประเมินผลมีองค์ประกอบใหญ่ ๆ ที่สำคัญ ๓ ประการ คือ
		๑) ผู้เข้าร่วมติดตามและประเมินผล
		๒) เครื่องมือ
		๓) กรรมวิธีหรือวิธีการต่าง ๆ
		๒.๒ วิธีในการติดตามและประเมินผลแผนพัฒนา
		๑) การออกแบบการติดตามและประเมินผล การออกแบบเพื่อการติดตามและประเมินผลแผนพัฒนามีเป้าหมายเพื่อมุ่งตอบปัญหาการติดตามและประเมินผลได้อย่างตรงประเด็น อธิบายหรือควบคุมความผันแปรของโครงการเพื่อการพัฒนาท้องถิ่นที่จะเกิดขึ้นได้
		๒) การสำรวจ (Survey) เป็นการรวบรวมข้อมูลจากบันทึกหรือทะเบียนที่ผู้รับผิดชอบโครงการจัดทำไว้แล้ว หรืออาจเป็นข้อมูลที่คณะกรรมการติดตามและประเมินผลต้องจดบันทึก (record) สังเกต (observe) หรือวัด (measurement) โดยคณะกรรมการติดตามและประเมินผลจะดำเนินการในพื้นที่จากผู้มีส่วนเกี่ยวข้อง เจ้าหน้าที่ บุคลากรขององค์กรปกครองส่วนท้องถิ่นเป็นข้อมูลที่มีอยู่ตามธรรมชาติ พฤติกรรม ความต้องการ ซึ่งศึกษาได้โดยวิธีการสังเกตและสามารถวัดได้
			๓. กำหนดเครื่องมือที่ใช้ในการติดตามและประเมินผล
		คณะกรรมการติดตามและประเมินผลแผนพัฒนาท้องถิ่นขององค์กรปกครองส่วนท้องถิ่นกำหนดเครื่องมือที่ใช้ในการติดตามและประเมินผล ดังนี้
		๓.๑ การทดสอบและการวัด (Test and Measurements) วิธีนี้จะทำการทดสอบและวัดผลเพื่อดูระดับการเปลี่ยนแปลง ซึ่งรวมถึงแบบทดสอบต่าง ๆ การประเมินการปฏิบัติงาน และแนวทางการวัด จะใช้เครื่องมือใดในการทดสอบและการวัดนั้นเป็นไปตามความเหมาะสมของโครงการพัฒนาท้องถิ่น
		๓.๒ การสัมภาษณ์ (Interviews) อาจเป็นการสัมภาษณ์เดี่ยว หรือกลุ่มก็ได้ การสัมภาษณ์เป็นการยืนยันว่า ผู้มีส่วนเกี่ยวข้อง ผู้ได้รับผลกระทบมีความเกี่ยวข้องและได้รับผลกระทบในระดับใด โดยทั่วไปการสัมภาษณ์ถูกแบ่งออกเป็น ๒ ประเภท คือ การสัมภาษณ์แบบเป็นทางการหรือกึ่งทางการ (formal or semiformal interview) ซึ่งใช้แบบสัมภาษณ์แบบมีโครงสร้าง (structure interviews) ดำเนินการสัมภาษณ์และการสัมภาษณ์แบบไม่เป็นทางการ (informal interview)ซึ่งคล้าย ๆ กับการพูดสนทนาอย่างไม่มีพิธีรีตองไม่เคร่งครัดในขั้นตอน
		๓.๓ การสังเกต (Observations) คณะกรรมการติดตามและประเมินผลแผนพัฒนาองค์กรปกครองส่วนท้องถิ่นใช้การสังเกตเพื่อเฝ้าดูว่ากำลังเกิดอะไรขึ้นกับการพัฒนาท้องถิ่นขององค์กรปกครองส่วนท้องถิ่นมีการบันทึกการสังเกต แนวทางในการสังเกต และกำหนดการดำเนินการสังเกต (๑) การสังเกตแบบมีส่วนร่วม (Participant observation) เป็นวิธีการสังเกตที่คณะกรรมการติดตามและประเมินผลเข้าไปใช้ชีวิตร่วมกับประชาชนในหมู่บ้านหรือตัวบุคคล ชุมชน มีกิจกรรมร่วมกัน (๒) การสังเกตแบบไม่มีส่วนร่วม (Non-participant observation) หรือการสังเกตโดยตรง (Direct observation) เป็นการสังเกต บันทึกลักษณะทางกายภาพ โครงสร้าง และความสัมพันธ์ของผู้มีส่วนได้เสียในองค์กรปกครองส่วนท้องถิ่น
		๓.๔ การสำรวจ (surveys) ในที่นี้หมายถึง การสำรวจเพื่อประเมินความคิดเห็น การรับรู้ ทัศนคติ ความพึงพอใจ ความจำเป็น ความต้องการของประชาชนในตำบล.../องค์กรปกครองส่วนท้องถิ่นคณะกรรมการติดตามและประเมินผลแผนพัฒนาองค์กรปกครองส่วนท้องถิ่นจะมีการบันทึกการสำรวจ และทิศทางการสำรวจไว้เป็นหลักฐาน
		๓.๕ เอกสาร (Documents) การติดตามและประเมินผลยุทธศาสตร์และโครงการมีความจำเป็นอย่างยิ่งที่จะต้องใช้เอกสาร ซึ่งเป็นเอกสารที่เกี่ยวข้องกับยุทธศาสตร์การพัฒนา ปัญหาความต้องการของประชาชนในท้องถิ่น สาเหตุของปัญหา แนวทางการแก้ไขปัญหาหรือแนวทางการพัฒนา ตลอดจนเป้าประสงค์ ค่าเป้าหมาย กลยุทธ์ แผนงาน ผลผลิตหรือโครงการ วิสัยทัศน์ขององค์กรปกครองส่วนท้องถิ่น



๕. ประโยชน์ของการติดตามและประเมินผล
			การติดตามและประเมินผลมีประโยชน์ที่สำคัญคือ การนำไปใช้แก้ปัญหาต่าง ๆ ระหว่างดำเนินโครงการ รองลงมาคือนำไปใช้สำหรับการวางแผนการจัดทำแผนพัฒนาท้องถิ่นในอนาคต ประโยชน์ต่าง ๆ แยกเป็นหัวข้อได้ ดังนี้
			๑. ได้ทราบถึงสถานภาพและสถานการณ์ต่าง ๆ ของการจัดทำแผนพัฒนาท้องถิ่นและการดำเนินการตามโครงการ ซึ่งจะทำให้วิธีการปฏิบัติดำเนินการไปแนวทางเดียวกัน
			๒. ได้ทราบถึงข้อดี ข้อเสีย ข้อบกพร่องต่าง ๆ ตลอดจนปัจจัยทีทำให้แผนพัฒนาท้องถิ่นและการดำเนินการตามโครงการพัฒนาท้องถิ่นมีปัญหา ทำให้สามารถแก้ไขได้ทุกจุด ตรงเป้าหมายอย่างทันท่วงที ทั้งในปัจจุบันและอนาคต
			๓. ช่วยให้การใช้ทรัพยากรต่าง ๆ เกิดความประหยัด คุ้มค่าไม่เสียประโยชน์ ประหยัดเวลา งบประมาณ และทรัพยากรในการดำเนินโครงการพัฒนาท้องถิ่น
			๔. สามารถเก็บรวบรวม วิเคราะห์ข้อมูลต่าง ๆ ที่เกี่ยวกับรายละเอียด ความต้องการ สภาพปัญหาต่าง ๆ ที่จะนำไปจัดทำเป็นโครงการเพื่อพัฒนาท้องถิ่น เพื่อนำเสนอโครงการในเชิงสถิติหรือข้อมูลที่เป็นจริง ทำให้ได้รับความเชื่อถือและการยอมรับจากประชาชน ผู้มีส่วนได้เสีย หน่วยงานราชการ รัฐวิสาหกิจ องค์กรต่าง ๆ	๕. กระตุ้นให้ผู้ปฏิบัติงานและผู้เกี่ยวข้องกับการพัฒนาท้องถิ่น การจัดทำโครงการและการรับผิดชอบโครงการ มีความสำนึกต่อหน้าที่ความรับผิดชอบ และกระตือรือร้นในการแก้ไข ตลอดจนปรับปรุงรายละเอียดเนื้อหา ข้อมูลให้เป็นปัจจุบันเสมอ
			๖. การวินิจฉัย สั่งการ ผู้บริหารท้องถิ่น ปลัด/รองปลัด ผู้บริหารระดับสำนัก/กอง/ฝ่ายต่าง ๆ ขององค์กรปกครองส่วนท้องถิ่นสามารถวินิจฉัย สั่งการได้อย่างถูกต้อง ชัดเจน รัดกุมมีเหตุมีผลในการพัฒนาท้องถิ่นให้สอดคล้องกับสภาพความเป็นจริงและตามอำนาจหน้าที่ นอกจากนี้ยังสามารถกำหนดมาตรการต่าง ๆ สำหรับการปรับปรุงแก้ไขและป้องกันความผิดพลาดที่จะเกิดขึ้นได้
			๗. ทำให้ภารกิจต่าง ๆ ของบุคลากรในองค์กรปกครองส่วนท้องถิ่นแต่ละคน แต่ละสำนัก/กอง/ฝ่ายต่าง ๆ มีความสอดคล้องกัน ประสานการทำงานให้เป็นองค์กรรวมของหน่วยงาน ทำให้เป้าหมายขององค์กรปกครองส่วนท้องถิ่นเกิดความสำเร็จตามเป้าหมายหลัก มีความสอดคล้องและเกิดประสิทธิภาพและประสิทธิผล
			๘. สามารถรักษาคุณภาพของงานหรือภารกิจให้เป็นไปและตรงตามวัตถุประสงค์ของโครงการ กิจกรรม งานต่าง ๆ และประชาชนพึงพอใจเมื่อได้รับการบริการประชาชนในเขตองค์กรปกครองส่วนท้องถิ่น











ส่วนที่  ๒
การติดตามและประเมินผล
------------------------------------------------------------------------------------------
การดำเนินการติดตามและประเมินผลแผนพัฒนาขององค์การบริหารส่วนตำบลศรีสุขสำราญ  ประจำปีงบประมาณ พ.ศ. ๒๕๖๓ ดำเนินการตามระเบียบระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ แก้ไขเพิ่มเติมถึง (ฉบับที่ ๓) พ.ศ.๒๕๖๑  หมวด ๖  ข้อ ๒๙ โดยคณะกรรมการติดตามและประเมินผลแผนพัฒนาท้องถิ่น  จะต้องดำเนินการ  
(๑)  กำหนดแนวทาง  วิธีการในการติดตามและประเมินผลแผนพัฒนา
(๒)  ดำเนินการติดตามและประเมินผลแผนพัฒนา
(๓)  รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น  และคณะกรรมการพัฒนาท้องถิ่น  พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี  

การติดตามประเมินผลแผนพัฒนาขององค์การบริหารส่วนตำบลศรีสุขสำราญ
  ติดตามและประเมินผลแผนพัฒนาท้องถิ่น (พ.ศ. ๒๕๖๑–๒๕๖๕) รวมทั้งที่เปลี่ยนแปลง และเพิ่มเติม  

๑. ดำเนินการตรวจสอบในระหว่างการดำเนินโครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น  ว่าสามารถเป็นไปตามเป้าหมายที่ตั้งไว้หรือไม่
๒. สรุปผลการดำเนินโครงการในแผนพัฒนา  
๓. เปรียบเทียบผลการดำเนินงานในปีที่ผ่านมาและในปีปัจจุบัน
๔. เสนอแนะความคิดเห็นที่ได้จากการติดตามและประเมินผล
การกำกับการจัดทำแผนพัฒนา
ขององค์การบริหารส่วนตำบลศรีสุขสำราญ  อ.อุบลรัตน์ จ.ขอนแก่น
	
ประเด็นการประเมิน
	
มี
การดำเนินงาน
	
ไม่มีการดำเนินงาน

	ส่วนที่ ๑ คณะกรรมการพัฒนาท้องถิ่น
	
	

	๑. มีการจัดตั้งคณะกรรมการพัฒนาท้องถิ่นเพื่อจัดทำแผนพัฒนาท้องถิ่น
	
	

	๒.มีการจัดประชุมคณะกรรมการพัฒนาท้องถิ่นเพื่อจัดทำแผนพัฒนาท้องถิ่น
	
	

	๓. มีการจัดประชุมอย่างต่อเนื่องสม่ำเสมอ
	
	

	๔. มีการจัดตั้งคณะกรรมการสนับสนุนการจัดทำแผนพัฒนาท้องถิ่น
	
	

	๕. มีการจัดประชุมคณะกรรมการสนับสนุนการจัดทำแผนพัฒนาท้องถิ่น
	
	

	๖.มีคณะกรรมการพัฒนาท้องถิ่นและประชาคมท้องถิ่นพิจารณายุทธศาสตร์การพัฒนา
	
	

	ส่วนที่ ๒ การจัดทำแผนพัฒนาท้องถิ่น
	
	

	๗. มีการรวบรวมข้อมูลและปัญหาสำคัญของท้องถิ่นมาจัดทำฐานข้อมูล
	
	

	๘. มีการเปิดโอกาสให้ประชาชนเข้ามามีส่วนร่วมในการจัดทำแผน
	
	

	๙.มีการวิเคราะห์ศักยภาพของท้องถิ่น(swot)เพื่อประเมินสภาพการพัฒนาท้องถิ่น
	
	

	๑๐.มีการกำหนดวิสัยทัศน์และภารกิจหลักการพัฒนาท้องถิ่นที่สอดคล้อง
	
	

	๑๑.มีการกำหนดวิสัยทัศน์และภารกิจหลักการพัฒนาท้องถิ่นที่สอดคล้องกับยุทธศาสตร์จังหวัด
	
	

	๑๒. มีการกำหนดจุดมุ่งหมายเพื่อการพัฒนาท้องถิ่นที่ยั่งยืน
	
	

	๑๓. มีการกำหนดเป้าหมายการพัฒนาท้องถิ่น
	
	

	๑๔. มีการกำหนดยุทธศาสตร์การพัฒนาและแนวทางการพัฒนา
	
	

	๑๕. มีการกำหนดยุทธศาสตร์ที่สอดคล้องกับยุทธศาสตร์ของจังหวัด
	
	

	๑๖. มีการอนุมัติและประกาศใช้แผนยุทธศาสตร์การพัฒนา
	
	

	๑๗. มีการจัดทำบัญชีกลุ่มโครงการในแผนยุทธศาสตร์
	
	

	๑๘. มีการกำหนดรูปแบบการติดตามประเมินผลยุทธศาสตร์
	
	



การติดตามประเมินผลการดำเนินงานประจำปี ๒๕๖๓
ขององค์การบริหารส่วนตำบลศรีสุขสำราญ    อ.อุบลรัตน์  จ.ขอนแก่น
ตารางที่ ๑  แสดงจำนวนโครงการและงบประมาณตามแผนพัฒนาท้องถิ่น 
	ยุทธศาสตร์
	แผนพัฒนาท้องถิ่น (พ.ศ.๒๕๖๑-๒๕๖๕)
ประจำปีงบประมาณ ๒๕๖๓

	
	โครงการ
	งบประมาณ

	๑. ยุทธศาสตร์ด้านการพัฒนาคน สังคมที่มีคุณภาพ
	๒๕
	๓,๒๒๒,๖๙๐

	๒.ยุทธศาสตร์ด้านแก้ไขปัญหาความยากจน
	๑๕
	๔,๔๑๐,๐๐๐

	๓. ยุทธศาสตร์ด้านการพัฒนาเมืองและชุมชนน่าอยู่
	๓๗
	๑๖,๗๗๐,๐๐๐

	๔. ยุทธศาสตร์ด้านการพัฒนาเศรษฐกิจชุมชน การค้า การลงทุน
	๗
	๓๕๐,๐๐๐

	๕.ยุทธศาสตร์ด้านการจัดการทรัพยากรธรรมชาติ สิ่งแวดล้อมและการท่องเที่ยว
	๑๕
	๑,๗๕๐,๐๐๐

	๖.ยุทธศาสตร์ด้านการพัฒนาระบบบริหารจัดการที่ดี
	๓๒
	๓,๑๐๕,๐๐๐

	รวม
	๑๓๑
	๒๙,๖๐๗,๖๙๐


 



  ตารางที่ ๒ จำนวนโครงการที่ตั้งงบประมาณ  ประจำปีงบประมาณ พ.ศ.๒๕๖๓


	ยุทธศาสตร์
	โครงการที่มีการตั้งงบประมาณหรือจ่ายขาดเงินสะสม
	ประมาณการงบประมาณ/จ่ายขาดเงินสะสม/หรือเงินอื่นๆ

	
	จำนวน
	ร้อยละ
	จำนวน
	ร้อยละ

	๑. ยุทธศาสตร์ด้านการพัฒนาคน สังคมที่มีคุณภาพ
	๒๕
	๑๗.๔๘
	๘,๐๔๔,๑๐๒
	๒๓.๘๗

	๒.ยุทธศาสตร์ด้านแก้ไขปัญหาความยากจน
	๑๕
	๑๐.๔๙
	๘๓๐,๐๐๐
	๒.๔๖

	๓. ยุทธศาสตร์ด้านการพัฒนาเมืองและชุมชนน่าอยู่
	๑๐
	๖.๙๙
	๑,๒๐๑,๐๐๐
	๓.๕๖

	๔. ยุทธศาสตร์ด้านการพัฒนาเศรษฐกิจชุมชน การค้า การลงทุน
	๘
	๕.๕๙
	๗๐,๐๐๐
	๐.๒๑

	๕.ยุทธศาสตร์ด้านการจัดการทรัพยากรธรรมชาติ สิ่งแวดล้อมและการท่องเที่ยว
	๘
	๕.๖๐
	๗๓,๐๐๐                                                                                                 
	๐.๒๒

	๖.ยุทธศาสตร์ด้านการพัฒนาระบบบริหารจัดการที่ดี
	๗๗
	๕๓.๘๔
	๒๔,๑๑๕,๕๖๕
	๗๑.๕๖

	
	
	
	
	

	รวม
	๑๔๓
	๙๙.๘๔
	๓๓,๗๐๐,๐๐๐

	๙๙.๔๒










	      ตารางที่ ๓	บัญชีโครงการที่จ่ายขาดเงินสะสมและจากเงินอื่นๆ ประจำปีงบประมาณ พ.ศ.๒๕๖๓

	ยุทธศาสตร์
	โครงการ
	งบประมาณ
	ที่มางบประมาณ


	๑.ยุทธศาสตร์ด้านโครงสร้างพื้นฐาน


	- โครงการก่อสร้างถนนคอนกรีต เสริมเหล็กภายในหมู่บ้าน บ้านศรีสุข  หมู่ที่ ๑

- โครงการขยายผิวจราจรคอนกรีตเสริมเหล็กภายในหมู่บ้าน บ้านสำราญ  
หมู่ที่ ๑๐ 

- โครงการก่อสร้างถนนคอนกรีต เสริมเหล็กภายในหมู่บ้าน บ้านโคกกลาง  หมู่ที่ ๕

- โครงการก่อสร้างถนนคอนกรีต เสริมเหล็กภายในหมู่บ้าน บ้านศาลาดิน หมู่ที่  ๗

- โครงการก่อสร้างถนนคอนกรีตเสริมเหล็กภายในหมู่บ้าน บ้านหนองแสง  หมู่ที่  ๖
	๒๒๙,๐๐๐




๘๘,๐๐๐



๒๕๒,๐๐๐



๑๔๔,๐๐๐



๒๑๗,๐๐๐




	ข้อบัญญัติฯ




ข้อบัญญัติฯ



ข้อบัญญัติฯ



ข้อบัญญัติฯ



ข้อบัญญัติฯ









	

	

	





	ยุทธศาสตร์
	โครงการ
	งบประมาณ
	ที่มางบประมาณ

	ด้านการพัฒนาเมืองและชุมชนน่าอยู่
	- โครงการก่อสร้างถนนคอนกรีตเสริมเหล็กภายในหมู่บ้าน บ้านห้วยเตย หมู่ที่ ๙

-โครงการก่อสร้างรางระบายน้ำคอนกรีตเสริมเหล็กแบบรางยู ภายในหมู่บ้าน บ้านสำราญ  
หมู่ที่  ๒ 

	๒๐๔,๐๐๐



๖๗,๐๐๐
	ข้อบัญญัติฯ



ข้อบัญญัติฯ


	๒. ยุทธศาสตร์ด้านการแก้ไขปัญหาความยากจน

	
- โครงการสนับสนุนการสร้างหลักประกันรายได้ให้แก่ผู้สูงอายุ

- โครงการสนับสนุนการเสริมสร้างสวัสดิการทางสังคมให้แก่คนพิการหรือทุพพลภาพและผู้ติดเชื้อ


	
๕,๙๓๔,๐๐๐


๑,๓๑๐,๔๐๐




	


   จ่ายตรงจาก    
    กรมบัญชีกลาง












    
    ตารางที่ ๔	บัญชีโครงการที่ดำเนินการ ประจำปีงบประมาณ พ.ศ.๒๕๖๓

	ยุทธศาสตร์
	
	ผลการดำเนินงาน
	

	
	จำนวนโครงการ
	ร้อยละ

	งบประมาณที่เบิกจ่าย
	ร้อยละ

	๑. ยุทธศาสตร์ด้านการพัฒนาคน สังคมที่มีคุณภาพ
	๒๕

	๑๗.๔๘
	๘,๐๑๔,๑๐๒

	๒๖.๓๒

	๒.ยุทธศาสตร์ด้านแก้ไขปัญหาความยากจน
	๑๕

	๕๐
	๔๑,๐๐๐
	๕๐

	๓. ยุทธศาสตร์ด้านการพัฒนาเมืองและชุมชนน่าอยู่
	๑๐

	๑๐๐
	       ๑,๐๒๑,๐๐๐

	๑๐๐

	๔. ยุทธศาสตร์ด้านการพัฒนาเศรษฐกิจชุมชน การค้า การลงทุน
	๘

	๑๐๐
	       ๗๐,๐๐๐

	๑๐๐

	๕.ยุทธศาสตร์ด้านการจัดการทรัพยากรธรรมชาติ สิ่งแวดล้อมและการท่องเที่ยว
	๘
	๐
	๐

	๐

	๖.ยุทธศาสตร์ด้านการพัฒนาระบบบริหารจัดการที่ดี
	๗๗

	๕๓.๘๔
	   ๒๑,๓๐๐,๑๐๐

	๖๙.๙๖

	
	
	
	
	

	รวมทั้งหมด
	๑๔๓
	
	๓๐,๔๔๖,๒๐๒
	



(เอกสารประกอบการพิจารณาของคณะกรรมการฯบันทึกอยู่ในระบบ)










[image: ]


คำสั่งองค์การบริหารส่วนตำบลศรีสุขสำราญ
ที่   ๔๕  /๒๕๖๒
เรื่อง เปลี่ยนแปลงคณะกรรมการพัฒนาองค์การบริหารส่วนตำบลศรีสุขสำราญ
๑๑๑๑๑๑๑๑๑๑๑๑๑๑๑๑๑๑๑๑๑
ตามที่ได้มีคำสั่งองค์การบริหารส่วนตำบลศรีสุขสำราญ  ที่      ๕๖ /๒๕๖๑  เรื่อง  แต่งตั้งคณะกรรมการพัฒนาองค์การบริหารส่วนตำบลศรีสุขสำราญ ลงวันที่  ๙  มีนาคม  ๒๕๖๑  แต่เนื่องจากปัจจุบันได้มีประธานคณะกรรมการ  คือ นายพิชิต  สุรพล  นายกองค์การบริหารส่วนตำบลศรีสุขสำราญ  ได้ลาออกจากตำแหน่งเพื่อสมัครรับเลือกตั้งสมาชิกสภาผู้แทนราษฎร  เมื่อวันที่  ๒๘  กุมภาพันธ์  ๒๕๖๒  และมีการเปลี่ยนแปลงตำแหน่งและตำแหน่งดังกล่าวได้ว่างลง
	เพื่อให้การปฏิบัติเป็นไปตามระเบียบกระทรวงมหาดไทย  ว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ.๒๕๔๘ ข้อ ๘  องค์การบริหารส่วนตำบลศรีสุขสำราญจึงขอแก้ไขเปลี่ยนแปลงและแต่งตั้งประธานคณะกรรมการพัฒนาองค์การบริหารส่วนตำบลศรีสุขสำราญ  ปรากฏรายชื่อดังต่อไปนี้
1. นางสาวณัชชา  พรมแก้ว	ปลัดองค์การบริหารส่วนตำบล	ประธานกรรมการ
2. นายบุญเลิศ  สมพันธ์		สมาชิก อบต. ม.๕		กรรมการ
3. นายสมร  แสงหาชัย		สมาชิก อบต. ม.๒		กรรมการ
4. นายประจักษ์  นาหนองตูม	ผู้ทรงคุณวุฒิ			กรรมการ
5. นายทองอินทร์  สิงห์ภา	ผู้ทรงคุณวุฒิ			กรรมการ
6. นายสาคร  มหาหิงคุ์		ผู้แทนหน่วยงานราชการ		กรรมการ
7. นายฉลวย  สาร์ทมะเริง	ผอ.รพ.ส่งเสริมสุขภาพฯ		กรรมการ
8. นายอนุรักษ์  สุมาดง		ผู้แทนประชาคมหมู่บ้าน		กรรมการ
9. นายสมพงษ์ศักดิ์  ฐานะ	ผู้แทนประชาคมหมู่บ้าน		กรรมการ
10. นางวิภาพร  ปักกะทานัง	หัวหน้าสำนักปลัด อบต.		กรรมการ/เลขานุการ






-๒-
ให้คณะกรรมการพัฒนาองค์การบริหารส่วนตำบลศรีสุขสำราญ  มีอำนาจหน้าที่ดังต่อไปนี้
1.  กำหนดแนวทางพัฒนาองค์การบริหารส่วนตำบล  ให้คำนึงถึงสถานะการคลังและความจำเป็นเร่งด่วนที่จะต้องดำเนินการ  โดยพิจารณาจาก
๑.๑  อำนาจหน้าที่ขององค์การบริหารส่วนตำบล  โดยเฉพาะหน้าที่ ที่มีผลกระทบต่อประโยชน์สุขของชุมชน  เช่นการป้องกันและบรรเทาสาธารณภัย การผังเมือง
๑.๒  ภารกิจถ่ายโอนตามกฎหมายกำหนดแผนและขั้นตอนการกระจายอำนาจ
๑.๓  ยุทธศาสตร์การพัฒนาประเทศ กลุ่มจังหวัดและจังหวัดโดยเน้นยุทธศาสตร์ที่สำคัญและมีผลกระทบต่อประชาชนโดยตรง  เช่น  การแก้ไขปัญหาความยากจนการป้องกันและแก้ไขปัญหายาเสพติด
๑.๔  กรอบ  นโยบาย ทิศทางแนวทางขององค์การบริหารส่วนตำบลในเขตจังหวัด
๑.๕  นโยบายนายกองค์การบริหารส่วนตำบลที่แถลงต่อสภาองค์การบริหารส่วนตำบล
๑.๖  แผนชุมชน
	๒.  ร่วมจัดทำร่างแผนพัฒนา เสนอแนะแนวทางการพัฒนาและการแก้ไขปัญหาเกี่ยวกับร่างแผนพัฒนา  โดยนำปัญหาความต้องการจากแผนชุมชนที่เกินศักยภาพของชุมชนที่จะดำเนินการเองได้มาพิจารณาบรรจุไว้ในแผนพัฒนา  แต่หากเกินศักยภาพขององค์การบริหารส่วนตำบล ให้เสนอปัญหาความต้องการไปยังองค์การบริหารส่วนจังหวัด
	๓.  พิจารณาร่างแผนพัฒนาและแผนดำเนินงาน
	๔.ให้ความเห็นชอบ ร่างข้อกำหนด ขอบข่ายและรายละเอียดของงาน ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ.๒๕๕๘  ข้อ  ๑๙(๒)
	๕.  พิจารณาข้อคิดเห็นเกี่ยวกับการติดตามและประเมินผลแผนพัฒนา
	๖.  แต่งตั้งที่ปรึกษา คณะอนุกรรมการหรือคณะทำงานเพื่อช่วยปฏิบัติงานตามที่เห็นสมควร
	๗.  ประสานกับประชาคมหมู่บ้านในการรวบรวม วิเคราะห์ปัญหา ความต้องการของประชาชนในท้องถิ่นและจัดทำเป็นโครงการหรือกิจกรรมเพื่อจัดทำแผนพัฒนาองค์การบริหารส่วนตำบล

	ทั้งนี้  ตั้งแต่บัดนี้เป็นต้นไป

			สั่ง  ณ  วันที่ ๒๘  เดือนกุมภาพันธ์  พ.ศ. ๒๕๖๒


				(ลงชื่อ)
					(นางสาวณัชชา  พรมแก้ว)
			   ปลัดองค์การบริหารส่วนตำบลศรีสุขสำราญ ปฏิบัติหน้าที่
			          นายกองค์การบริหารส่วนตำบลศรีสุขสำราญ

คำสั่งองค์การบริหารส่วนตำบลศรีสุขสำราญ
ที่   ๑๐๓  /๒๕๖๓
เรื่อง เปลี่ยนแปลงคณะกรรมการพัฒนาองค์การบริหารส่วนตำบลศรีสุขสำราญ
๑๑๑๑๑๑๑๑๑๑๑๑๑๑๑๑๑๑๑๑๑
ตามที่ได้มีคำสั่งองค์การบริหารส่วนตำบลศรีสุขสำราญ  ที่      ๔๕ /๒๕๖๒  เรื่อง  แต่งตั้งคณะกรรมการพัฒนาองค์การบริหารส่วนตำบลศรีสุขสำราญ ลงวันที่  ๒๘  กุมภาพันธ์  ๒๕๖๒  แต่เนื่องจากปัจจุบันได้มีประธานคณะกรรมการฯ  คือ นางสาวณัชชา  พรมแก้ว  ปลัดองค์การบริหารส่วนตำบลปฏิบัติหน้าที่นายกองค์การบริหารส่วนตำบลศรีสุขสำราญ  และจังหวัดขอนแก่นได้ระงับให้หยุดการปฏิบัติหน้าที่ 
ทำให้มีการเปลี่ยนแปลงในตำแหน่งประธานคณะกรรมการพัฒนาองค์การบริหารส่วนตำบลและตำแหน่งดังกล่าวได้ว่างลง
	เพื่อให้การปฏิบัติเป็นไปตามระเบียบกระทรวงมหาดไทย  ว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ.๒๕๔๘ ข้อ ๘ องค์การบริหารส่วนตำบลศรีสุขสำราญจึงขอแก้ไขเปลี่ยนแปลงและแต่งตั้งประธานคณะกรรมการพัฒนาองค์การบริหารส่วนตำบลศรีสุขสำราญ  ปรากฏรายชื่อดังต่อไปนี้
1.  นายสาธิต  มหาหิงคุ์   	รองปลัดองค์การบริหารส่วนตำบล	ประธานกรรมการ
2. นายบุญเลิศ  สมพันธ์		สมาชิก อบต. ม.๕		กรรมการ
3. นายสมร  แสงหาชัย		สมาชิก อบต. ม.๒		กรรมการ
4. นายประจักษ์  นาหนองตูม	ผู้ทรงคุณวุฒิ			กรรมการ
5. นายทองอินทร์  สิงห์ภา	ผู้ทรงคุณวุฒิ			กรรมการ
6. นายสาคร  มหาหิงคุ์		ผู้แทนหน่วยงานราชการ		กรรมการ
7. นายฉลวย  สาร์ทมะเริง	ผอ.รพ.ส่งเสริมสุขภาพฯ		กรรมการ
8. นายอนุรักษ์  สุมาดง		ผู้แทนประชาคมหมู่บ้าน		กรรมการ
9. นายสมพงษ์ศักดิ์  ฐานะ	ผู้แทนประชาคมหมู่บ้าน		กรรมการ
10. นางวิภาพร  ปักกะทานัง	หัวหน้าสำนักปลัด อบต.		กรรมการ/เลขานุการ
ให้คณะกรรมการพัฒนาองค์การบริหารส่วนตำบลศรีสุขสำราญ  มีอำนาจหน้าที่ดังต่อไปนี้
๑. กำหนดแนวทางพัฒนาองค์การบริหารส่วนตำบล  ให้คำนึงถึงสถานะการคลังและความจำเป็นเร่งด่วนที่จะต้องดำเนินการ  โดยพิจารณาจาก

๑.๑  อำนาจหน้าที่ขององค์การบริหารส่วนตำบล  โดยเฉพาะหน้าที่ ที่มีผลกระทบต่อประโยชน์สุขของชุมชน  เช่นการป้องกันและบรรเทาสาธารณภัย การผังเมือง
๑.๒  ภารกิจถ่ายโอนตามกฎหมายกำหนดแผนและขั้นตอนการกระจายอำนาจ
๑.๓  ยุทธศาสตร์การพัฒนาประเทศ กลุ่มจังหวัดและจังหวัดโดยเน้นยุทธศาสตร์ที่สำคัญและมีผลกระทบต่อประชาชนโดยตรง  เช่น  การแก้ไขปัญหาความยากจนการป้องกันและแก้ไขปัญหายาเสพติด
๑.๔  กรอบ  นโยบาย ทิศทางแนวทางขององค์การบริหารส่วนตำบลในเขตจังหวัด
๑.๕  นโยบายนายกองค์การบริหารส่วนตำบลที่แถลงต่อสภาองค์การบริหารส่วนตำบล
๑.๖  แผนชุมชน
	๒.  ร่วมจัดทำร่างแผนพัฒนา เสนอแนะแนวทางการพัฒนาและการแก้ไขปัญหาเกี่ยวกับร่างแผนพัฒนา  โดยนำปัญหาความต้องการจากแผนชุมชนที่เกินศักยภาพของชุมชนที่จะดำเนินการเองได้มาพิจารณาบรรจุไว้ในแผนพัฒนา  แต่หากเกินศักยภาพขององค์การบริหารส่วนตำบล ให้เสนอปัญหาความต้องการไปยังองค์การบริหารส่วนจังหวัด
	๓.  พิจารณาร่างแผนพัฒนาและแผนดำเนินงาน
	๔.ให้ความเห็นชอบ ร่างข้อกำหนด ขอบข่ายและรายละเอียดของงาน ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ.๒๕๕๘  ข้อ  ๑๙(๒)
	๕.  พิจารณาข้อคิดเห็นเกี่ยวกับการติดตามและประเมินผลแผนพัฒนา
	๖.  แต่งตั้งที่ปรึกษา คณะอนุกรรมการหรือคณะทำงานเพื่อช่วยปฏิบัติงานตามที่เห็นสมควร
	๗.  ประสานกับประชาคมหมู่บ้านในการรวบรวม วิเคราะห์ปัญหา ความต้องการของประชาชนในท้องถิ่นและจัดทำเป็นโครงการหรือกิจกรรมเพื่อจัดทำแผนพัฒนาองค์การบริหารส่วนตำบล

	ทั้งนี้  ตั้งแต่บัดนี้เป็นต้นไป

			สั่ง  ณ  วันที่ ๒๑  เดือนกุมภาพันธ์  พ.ศ. ๒๕๖๓


				(ลงชื่อ)
					(นายสาธิต  มหาหิงค์)
			     รองปลัดองค์การบริหารส่วนตำบลรักษาราชการแทน
			   ปลัดองค์การบริหารส่วนตำบลศรีสุขสำราญ ปฏิบัติหน้าที่
			          นายกองค์การบริหารส่วนตำบลศรีสุขสำราญ

